 Zimbabwe àti Ethopia: Adó olóró méjì ní gbàngàn ìpolongo Ààrẹ orílẹ-èdè Zimbabwe ní bi ìpolongo ìbò Ìṣẹlẹ ọhún tó wáyé ní pápá ìṣeré white city ní ilú Bulawayo jọ bí ẹni pé wọn dojú rẹ kọ ààrẹ gan ni sugbọn ori kò padà lẹyìn rẹ, nítorí kété tí Mgagwa bá àwọn olólùfẹ rẹ sọrọ tan ni àdó olóró náà dáhùn. End of Twitter post, 1 Bi ó tilẹ jẹ pé ààrẹ kò farapa rárá gẹgẹ bí ile iṣẹ móhùmáwòran orilẹede náà ṣe sọ, sùgbọn ọrọ ò rí bẹẹ fún àgbákejì ààrẹ Kembo Mohadi àtí ìyàwó igbákejì ààrẹ àkọkọ Constantino Chiwenga bí o ṣe fí ara pa yánayàna Mgagwa gorí oyè nínú oṣù kọkànlá ọdún to kọja lẹyìn tí wọn lé Robert Mugabe kúrò ní ìjọba. Ẹwẹ, lórilẹ-èdè Ethopia bákan náà, atúlúto tuntun tó jẹ olóòtú ìjọba Abiy Ahmed ku díẹ kó fara káásá níbi adó olóró tú dún níbí ìwóde tó wáyé ní Meskel Square nílu Addis Ababa tí ènìyàn kan pàdánù ẹmi rẹ súgbọn tí ọpọlọpọ farapa tí o fí mọ àwọm mẹwàá kan ti wọn ò jẹ ará ayé tí wọn ò sì jẹ èrò ọrun. Awọn olólùfẹ olóòtú ìjọba Abiy Ahmed lásìkò tí tó ń báwọn sọrọ Kété ti Abiy parí ọrọ ìṣítí rẹ níbi ti ogúnlọgọ àwọn ènìyàn tí péjọ sí ní wọn ju àdó olóró náà sí apá ibití èrò pọ sí lórí ìtàgé ní wọn sáré gbe olóòtú ìjọba sá lọ. Lẹyìn iṣẹlẹ òhún ní olóòtú ìjọba Abiy sọrọ lórí móhùnmáwòrán pé ọpọlọpọ ènìyàn ló kú, sùgbọn lẹyìn náà ní mínísítà fún ètò ìlera ní ènìyàn kan péré ló bá ìṣẹlẹ náà rin, ènìyàn métàlééládọọjọ ló farapa tí ènìyàn mẹwàá sì wà ní ipò tó bani lẹrù. : Ori lo ko Ààrẹ orilẹ-èdè Zimbabwe, Emmerson Mgagwa yọ lónìí lọwọ àdó olóró tó bú ní gbàngàn ìpolongo ìdìbò ẹgbẹ oṣelu Zanu PF sájúu ìdìbò gbogbogbò tí yóò wáyé ní òpin osù yìí. 